Príloha č. 5 Výzvy na predkladanie ponúk –

prieskum trhu: Návrh Zmluvy o dielo a licenčnej zmluvy

**Zmluva o dielo a licenčná zmluva[[1]](#endnote-1)1**

uzatvorená podľa ust. § 536 a nasl. zák. č. 513/1991 Zb. Obchodný zákonník

v znení neskorších predpisov, § 631 a nasl. zák. č. 40/1964 Zb. Občiansky zákonník v znení neskorších predpisov a § 65 zák. č. 185/2015 Z. z. autorský zákon v znení neskorších predpisov

medzi zmluvnými stranami

Názov organizácie: **Ministerstvo kultúry Slovenskej republiky**

Sídlo organizácie: Námestie SNP 33, 813 31 Bratislava

Zastúpený: Mgr. Natália Milanová, ministerka

IČO : 00165182

DIČ:

IČ DPH:

Bankové spojenie:

IBAN:

SWIFT (BIC):

(ďalej len „objednávateľ“)

a

Obchodné meno/Meno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sídlo/Adresa trvalého pobytu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zastúpená: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO/Dátum narodenia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zapísaná: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČ DPH: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SWIFT (BIC): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len „zhotoviteľ“)

(spolu ďalej ako „zmluvné strany“)

uzatvárajú túto zmluvu o dielo a licenčnú zmluvu (ďalej len „zmluva“):

**Článok I.**

**Preambula**

1. Táto zmluva je uzatváraná na základe výsledku výzvy na predkladanie ponúk pre určenie predpokladanej hodnoty zákazky a prieskumu trhu – Vizuálna identita stratégie kultúry Slovenskej republiky 2030 a súvisiacej informačnej kampane, zákazka s nízkou hodnotou podľa § 6 v spojení s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Táto zmluva sa uzatvára v zmysle zákona č. 18/1996 Z. z. o cenách v znení neskorších predpisov a na základe vyhlášok Ministerstva financií SR vykonávajúcich tento zákon.

**Článok II.**

**Predmet zmluvy**

1. Zhotoviteľ sa zaväzuje, že za dojednanú cenu riadne a včas vykoná pre objednávateľa dielo uvedené v bode 2 tohto článku (ďalej len „dielo“) a udeľuje objednávateľovi súhlas na použitie diela v rozsahu podľa článku VI. tejto zmluvy (ďalej len „licencia“).
2. Dielom sa na účely tejto zmluvy rozumie dielo vytvorené zhotoviteľom v rozsahu a za podmienok ustanovených v tejto zmluve, ktoré pozostáva z týchto zložiek:

**2.a) Návrh vizuálnej identity stratégie kultúry Slovenskej republiky 2030**

Návrh vizuálnej identity obsahujúci **návrh prvkov vizuálnej identity spracovaný   
v základom dizajn manuáli**, v ktorom budú špecifikované najmä:

– Povolené farebnosti a kombinácie

– Použitie písma a typografické zásady

– Princípy zásadné pre rozpoznateľnosť a aplikáciu identity.

**Návrh materiálov s aplikáciou vizuálnej identity stratégie kultúry Slovenskej republiky 2030 uvedenej v bode 2.a) tohto článku:**

**2.b) Publikácia**

Publikácia so základnými tézami a textami stratégie kultúry 2030 dodaná v PDF na šírenie online i v predtlačovom formáte:

– jazykové verzie: slovenská a anglická verzia (ako samostatné dokumenty: online slovenská verzia, online anglická verzia, predtlačové PDF slovenská verzia, predtlačové PDF anglická verzia)

– rozsah publikácie: max. 200 normostrán textu

– publikácia bude obsahovať texty a infografiky

**2.c) Návrh plagátu konferencie**

– návrh plagátu konferencie k príprave stratégie kultúry 2030

– formát a ďalšie atribúty budú stanovené podľa bodu 3 tohto článku

**2.d) Návrh informačného systému a propagačných materiálov výstavy**

– návrh informačného systému a propagačných materiálov výstavy je škálovateľný a rozsah jednotlivých zložiek, formáty a ďalšie atribúty budú stanovené podľa bodu 3 tohto článku

**2.e) Infografiky s dátami z oblasti kultúry**

– maximálne 30 infografík dodaných počas celého roka 2022

– formáty a ďalšie atribúty budú stanovené podľa bodu 3 tohto článku

**2.f) Banery pre online použitie**

– maximálne 30 banerov dodaných počas celého roka 2022

– formáty a ďalšie atribúty budú stanovené podľa bodu 3 tohto článku

**2.g) Návrh dizajnu jednoduchej webovej stránky**

– ide o webovú stránku s jednoduchou štruktúrou – statické stránky

– atribúty webovej stránky budú stanovené podľa bodu 3 tohto článku

1. Formáty a ďalšie atribúty aplikácií vizuálnej identity budú špecifikované na základe kreatívnej spolupráce s dodávateľom. Tieto informácie budú špecifikované v objednávkach, ktoré potvrdia podpisom zástupcovia dodávateľa aj objednávateľa.
2. Zhotoviteľ vytvorí finálne prevedenie predmetu zákazky až po konzultácii a odsúhlasení prvotného grafického návrhu objednávateľom, tak aby toto finálne prevedenie zodpovedalo dostatočnej úrovni spracovania ideovej požiadavky a miere jej adresnosti.
3. Termíny dodania všetkých zložiek diela uvedených v bode 2 tohto článku budú stanovené dohodou dodávateľa a objednávateľa na začiatku spolupráce a ukotvené v harmonograme podpísanom zástupcami oboch strán.

**Článok III.**

**Vykonanie diela**

1. Zhotoviteľ sa zaväzuje vykonať dielo v súlade s ponukou, ktorú predložil zhotoviteľ ako uchádzač objednávateľovi v zadávaní zákazky uvedenej v bode 1 a ktorá tvorí prílohu č. 1 tejto zmluvy, ako aj v súlade so zadaním predmetu zákazky podľa prílohy č. 2 tejto zmluvy.
2. Zhotoviteľ sa zaväzuje zhotoviť dielo v zmysle článku II tejto zmluvy priebežne počas roka 2022 na základe objednávok jednotlivých častí objednávateľa a na základe harmonogramu uvedeného v článku II bode 5 tejto zmluvy.
3. Pri vykonávaní diela postupuje zhotoviteľ v súlade s pokynmi objednávateľa.
4. Zhotoviteľ sa zaväzuje dodať dielo podľa bodu 1 tohto článku v elektronickej podobe.
5. Pokiaľ bude dielo vytvorené v skoršom termíne, je zhotoviteľ oprávnený odovzdať dielo skôr, pričom objednávateľ preberie dielo v čase dohodnutom so zhotoviteľom.
6. O odovzdaní diela bude zmluvnými stranami spísaný a podpísaný dokument potvrdzujúci odovzdanie diela (ďalej len ,,Preberací protokol").
7. Ak má dielo vady, uplatní objednávateľ písomne pripomienky v lehote do 5 pracovných dní odo dňa odovzdania diela. Zhotoviteľ je povinný vady diela odstrániť v lehote určenej Objednávateľom, ktorá musí byť primeraná charakteru vady.
8. Ak zhotoviteľ vadu v stanovenej lehote neodstráni, alebo ak zhotoviteľ neodovzdá dielo v termíne podľa bodu 1 tohto článku, je objednávateľ oprávnený od tejto zmluvy odstúpiť.
9. Ak objednávateľ nemá pripomienky k dielu zhotoviteľa, bezodkladne o tom informuje zhotoviteľa a o tejto skutočnosti zhotoviteľ vytvorí a podpíše Akceptačný protokol, ktorý zašle objednávateľovi.
10. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť.
11. Vlastníctvo k zhotovovanému dielu prechádza na objednávateľa jeho odovzdaním a podpísaním Preberacieho protokolu poverenými zástupcami oboch zmluvných strán.
12. Zhotoviteľ je oprávnený, nie však povinný, použiť dielo alebo jeho časti v akejkoľvek forme.

**Článok IV.**

**Práva a povinnosti zmluvných strán**

1. Práva a povinnosti zhotoviteľa:
2. zhotoviteľ je povinný vytvoriť dielo osobne, na vlastné náklady a nebezpečenstvo,
3. zhotoviteľ sa zaväzuje postupovať' pri plnení predmetu zmluvy s odbornou starostlivosťou, hospodárne, v požadovanej odbornej kvalite, v súlade s pokynmi objednávateľa a v dohodnutých termínoch a lehotách,
4. zhotoviteľ je povinný bezodkladne oznámiť objednávateľovi skutočnosti podstatné pre realizáciu diela, najmä prekážky zhodnotenia diela alebo nedodržanie termínov plnenia s uvedením dôvodu,
5. zhotoviteľ je povinný zachovávať mlčanlivosť o všetkých skutočnostiach, o ktorých sa dozvedel pri plnení tejto zmluvy; týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy,
6. zhotoviteľ má právo na vyplatenie odmeny za dielo za podmienok uvedených v tejto zmluve.
7. Práva a povinnosti objednávateľa:
8. objednávateľ sa zaväzuje poskytovať zhotoviteľovi súčinnosť pri tvorbe diela,
9. objednávateľ je povinný za riadne splnený predmet tejto zmluvy zaplatiť' zhotoviteľovi dohodnutú odmenu podľa článku V. tejto zmluvy.
10. objednávateľ je oprávnený odmietnuť' prevzatie diela alebo podpísanie Preberacieho protokolu, ak dielo nie je vytvorené v súlade s podmienkami tejto zmluvy, ak je vytvorené v rozpore s poslaním zvereným Verejnému ochrancovi práv alebo ak je vytvorené v rozpore so súťažným návrhom predloženým zhotoviteľom v zadávaní zákazky s nízkou hodnotou uvedenom v bode 1 preambuly tejto zmluvy, ktoré predchádzalo uzavretiu tejto zmluvy.
11. Zhotoviteľ vyhlasuje, že k dielu vykonáva autorské práva, že je oprávnený s dielom ako predmetom duševného vlastníctva nakladať, a že žiadna tretia osoba nevykonáva autorské ani iné práva k tomuto dielu.
12. Vlastníctvo autorských práv k predmetu tejto zmluvy prechádza na objednávateľa uhradením faktúry.

**Článok V.**

**Odmena a platobné podmienky**

1. Odmena za vykonanie diela zhotoviteľom je určená na základe výsledku zadávania zákazky s nízkou hodnotou vo výške ..................... EUR (slovom .................... EUR) bez DPH, podľa Prílohy č.1.
2. Odmena podľa bodu 1 tohto článku je pevná a nemenná a zahŕňa všetky súvisiace náklady s plnením predmetu tejto zmluvy, vrátane odmeny za udelenie licencie. Zmluvné strany týmto vyhlasujú, že odmena za udelenie licencie podľa tohto článku zmluvy zodpovedá jednotlivým spôsobom použitia diela, rozsahu, účelu a času použitia diela.
3. Odmenu za dielo uhradí objednávateľ na základe faktúry vystavenej zhotoviteľom v lehote do 30 kalendárnych dní odo dňa doručenia faktúry k predmetu zmluvy objednávateľovi, a to bezhotovostným prevodom na bankový účet zhotoviteľa uvedený v záhlaví tejto zmluvy.
4. Zhotoviteľovi vznikne právo na vystavenie faktúry na úhradu odmeny za dielo podpísaním Akceptačného protokolu potvrdeného objednávateľom.
5. Faktúra musí mať najmä tieto náležitosti:

* Označenie zhotoviteľa a objednávateľa, adresy sídla, identifikačné údaje,
* Číslo kúpnej Zmluvy o dielo,
* Označenie „faktúra“ a jej číslo,
* Deň odoslania a deň splatnosti faktúry,
* Označenie peňažného ústavu a číslo účtu,
* Fakturovanú sumu,
* Podpis oprávnenej osoby a odtlačok pečiatky zhotoviteľa.

Neoddeliteľnou prílohou faktúry bude Akceptačný protokol, potvrdený poverenými zástupcami oboch zmluvných strán pri prebratí diela.

1. V prípade, že faktúra a jej prílohy nebudú obsahovať všetky dohodnuté náležitosti, má objednávateľ právo takúto faktúru vrátiť zhotoviteľovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti 30 kalendárnych dní začne plynúť dňom riadneho doručenia opravenej faktúry objednávateľovi.
2. Zmluvné strany sa dohodli, že úhrada odmeny za dielo bude zrealizovaná formou bezhotovostného platobného styku prostredníctvom Štátnej pokladnice. Ak dôjde z akýchkoľvek dôvodov na strane Štátnej pokladnice k omeškaniu s úhradou odmeny za dielo, nie je objednávateľ po túto dobu v omeškaní so zaplatením ceny za dielo.

**Článok VI.**

**Udelenie súhlasu na použitie diela (licencia)**

1. Zhotoviteľ týmto udeľuje objednávateľovi výhradnú a vecne, časovo, územne a iným rozsahom neobmedzenú licenciu na celú dobu trvania majetkových práv k dielu.
2. Zhotoviteľ týmto udeľuje licenciu na všetky spôsoby použitia diela známe v čase uzavretia tejto zmluvy, najmä na spôsoby použitia podľa § 19 autorského zákona, ako aj spôsobmi ktoré nie sú v tomto ustanovení výslovne uvedené.
3. Zhotoviteľ sa týmto zaväzuje neudeliť tretej osobe licenciu na použitie diela spôsobmi a v rozsahu upravenými v tejto zmluve, a je povinný sám sa zdržiavať použitia diela.
4. Objednávateľ nie je povinný pri použití diela uvádzať meno zhotoviteľa ako autora diela.
5. Zhotoviteľ týmto udeľuje objednávateľovi súhlas na zásah do nedotknuteľnosti diela na účel a v rozsahu riadneho používania diela.
6. Zmluvné strany sa dohodli, že objednávateľ je oprávnený poskytnúť tretej osobe alebo tretím osobám súhlas na použitie diela v rozsahu poskytnutej licencie (sublicencie) alebo v časti tohto rozsahu, pričom nie je povinný informovať o tejto skutočnosti zhotoviteľa.
7. Objednávateľ bude po prevzatí diela výlučne a výhradne oprávnený používať dielo podľa vlastného uváženia akýmkoľvek spôsobom, bez obmedzenia ich využívať, spracovať, upravovať, zhodnocovať, reprodukovať, rozmnožovať, zobrazovať, distribuovať, zverejňovať, poskytovať sublicencie tretím stranám alebo používať akýmkoľvek iným spôsobom. Objednávateľ však nie je povinný dielo po prevzatí akýmkoľvek spôsobom používať alebo s ním akýmkoľvek spôsobom nakladať alebo ho zhodnocovať.
8. Zhotoviteľ sa zaväzuje v prípade použitia subdodávateľa/-ov alebo tretích strán pre účely plnenia tejto zmluvy uzavrieť s týmito takú/-é dohodu/-y, ktoré zabezpečia objednávateľovi neobmedzené práva na používanie, nakladanie a zhodnocovanie diela v zmysle ustanovení tohto článku.
9. Zhotoviteľ zodpovedá za bezodkladné zaistenie a poskytnutie akýchkoľvek nevyhnutných oprávnení objednávateľovi, ktoré potrebuje pre prístup, používanie alebo nakladanie a zhodnocovanie diela v rozsahu uvedenom v tomto článku. Nevyhnutné oprávnenia znamenajú akékoľvek práva alebo súhlasy, ktoré sú účelom získania práva alebo licencií pre používanie, nakladanie a zhodnocovanie diela bez toho, aby tým boli porušené vlastnícke, autorské alebo iné práva subdodávateľa a/alebo tretích strán.
10. Zhotoviteľ vyhlasuje, že dielo je výsledkom jeho vlastnej tvorivej duševnej činnosti, je jediným tvorcom diela, pri jeho tvorbe sa nedopustil zásahu do práv tretích osôb a je oprávnený udeliť súhlas na použitie diela podľa tejto zmluvy. Ak v súvislosti s porušením práv tretích strán alebo z dôvodu nezabezpečenia nevyhnutných oprávnení zhotoviteľom pre objednávateľa budú vznesené finančné alebo iné nároky voči objednávateľovi, zhotoviteľ sa zaväzuje ich uhradiť v plnom rozsahu alebo zabezpečiť plnenie za objednávateľa. Objednávateľ bude zbavený povinnosti splniť svoje záväzky, ktoré môžu byť dotknuté tým, že zhotoviteľ nezabezpečil objednávateľovi bezodkladne akékoľvek nevyhnutné oprávnenia.

**Článok VII.**

**Sankcie a zodpovednosť za škodu**

1. V prípade omeškania zhotoviteľa s termínmi dodania predmetu plnenia alebo jeho častí v zmysle tejto zmluvy, je objednávateľ oprávnený účtovať zhotoviteľovi zmluvnú pokutu vo výške 0,1 % z odmeny za dielo, s ktorým je zhotoviteľ v omeškaní, a to za každý deň omeškania, maximálne však do výšky 100 % z celkovej odmeny uvedenej v bode 1 článku V. tejto zmluvy.
2. Zaplatenie zmluvnej pokuty nezbavuje zhotoviteľa povinnosti dodať príslušné omeškané plnenie v zmysle tejto zmluvy. V prípade, ak nebude zhotoviteľ schopný dodať príslušné omeškané plnenie alebo jeho časť (vrátane plnení súvisiacich s odstránením vád) ani v dodatočnej lehote stanovenej objednávateľom, je objednávateľ oprávnený zabezpečiť dodanie omeškaného plnenia treťou osobou na náklady zhotoviteľa.
3. V prípade omeškania s plnením peňažného záväzku podľa tejto zmluvy je zhotoviteľ oprávnený fakturovať dlžníkovi úrok z omeškania v zmysle platných právnych predpisov.
4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená strana doručením penalizačnej faktúry druhej zmluvnej strane. Splatnosť penalizačnej faktúry je 30 kalendárnych dní odo dňa jej doručenia druhej zmluvnej strane.
5. Uplatnením zmluvnej pokuty nie je dotknutý nárok ani jednej strany na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.
6. Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto zmluvy. Ani jedna zo zmluvných strán nemá právo na náhradu ušlého zisku.
7. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.
8. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto nesplnenie bude vychádzať celkom alebo čiastočne z okolností vylučujúcich zodpovednosť.
9. Na účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
10. Účinky okolností vylučujúcich zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie bodu 8 tohto článku sa uplatní za predpokladu, že druhá zmluvná strana bola písomne podľa bodu 11 tohto článku oboznámená o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.
11. V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto zmluvy.
12. Zhotoviteľ je povinný bez výzvy zo strany objednávateľa pokračovať v plnení predmetu zmluvy o dielo ako náhle pominú prekážky vyššej moci. Zhotoviteľ má nárok na primerané predĺženie lehôt na plnenie podľa príslušnej zmluvy o dielo výhradne v nasledujúcich prípadoch:
13. zhotoviteľ nie je na základe prekážok vyššej moci schopný dodať dielo alebo jeho časť v stanovených termínoch,
14. zhotoviteľ nie je napriek upomienke a poskytnutí primeranej dodatočnej lehoty schopný z dôvodov výhradne na strane objednávateľa dodať dielo alebo jeho časť v stanovených termínoch (napr. z dôvodu neposkytnutia súčinnosti objednávateľa).
15. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením, svojich zmluvných záväzkov, ak takéto omeškanie alebo nesplnenie bude spôsobené v dôsledku preukázaného neposkytnutia alebo oneskoreného poskytnutia súčinnosti druhej zmluvnej strany.

**Článok VIII.**

**Zánik zmluvy**

1. Táto zmluva sa uzatvára na dobu určitú po dobu trvania majetkových práv zhotoviteľa k predmetu zmluvy. V prípade akéhokoľvek ukončenia zmluvy nie je dotknutá platnosť a trvanie licenčných ustanovení tejto zmluvy, ani práva a povinností z nich vyplývajúce a platnosť ustanovení týkajúcich sa a súvisiacich s ukončením zmluvného vzťahu.
2. Zmluvné strany sa dohodli, že zmluva zaniká aj na základe písomnej dohody zmluvných strán.
3. Zhotoviteľ a objednávateľ sú oprávnení odstúpiť od zmluvy
4. ak niektorá zo zmluvných strán poruší dohodnuté zmluvné povinnosti a v lehote určenej v písomnej výzve nevykoná nápravu,
5. ak nebude možné predmet zmluvy zrealizovať' v dôsledku nepredvídateľných skutočnosti (napr. živelné pohromy, prírodné katastrofy, epidémie a pod.),
6. z dôvodu podstatného porušenia povinností vyplývajúcich z tejto zmluvy.
7. Objednávateľ má právo odstúpiť od zmluvy aj
8. ak má dielo neodstrániteľné nedostatky,
9. ak má dielo odstrániteľné nedostatky, ak ich zhotoviteľ neodstráni ani v primeranej lehote, ktorú mu objednávateľ poskytol.
10. V prípade ak sa ukáže tvrdenie zhotoviteľa podľa bodu 3 článku IV tejto zmluvy ako nepravdivé, považuje sa to za podstatné porušenie zmluvy a objednávateľ je oprávnený od tejto zmluvy odstúpiť.
11. Zmluvné strany sa dohodli, že za podstatné porušenie zmluvných povinností sa budú považovať aj
12. ak je dielo vytvorené v rozpore s poslaním zvereným Verejnému ochrancovi práv,
13. ak je dielo vytvorené v rozpore s návrhom predloženým zhotoviteľom v zadávaní zákazky uvedenej v čl. I bod 1 tejto zmluvy.
14. Pri podstatnom porušení povinnosti vyplývajúcich zo zmluvy môže zmluvná strana okamžite písomne od zmluvy odstúpiť a požadovať od povinnej strany náhradu škody, ktorá jej vznikla, v súlade s platnou právnou úpravou.
15. Účinky odstúpenia od zmluvy nastanú dňom, keď prejav vôle jednej zmluvnej strany o odstúpení bude doručený druhej zmluvnej stane.

**Článok IX.**

**Záverečné ustanovenia**

1. Pre práva a povinnosti zmluvných strán zmluvou výslovne neupravené platia primerane príslušné ustanovenia Obchodného zákonníka, Občianskeho zákonníka, a ostatných všeobecne záväzných právnych predpisov Slovenskej republiky.
2. Zmluvné strany sa dohodli, že všetky spory, ktoré vzniknú v súvislosti s plnením podľa zmluvy, budú riešiť predovšetkým vzájomným rokovaním a dohodou.
3. Zmeny a doplnky zmluvy je možné vykonať len po predchádzajúcej dohode obidvoch zmluvných strán formou písomného a očíslovaného dodatku k zmluve podpísaného obidvoma zmluvnými stranami.
4. Zmluva je vyhotovená v štyroch rovnopisoch, pričom tri vyhotovenia dostane objednávateľ a jedno vyhotovenie zhotoviteľ.
5. Zmluva nadobúda platnosť dňom jej podpisu oprávnenými zástupcami zmluvných strán a účinnosť nadobúda dňom nasledujúcim po dni jej zverejnenia Centrálnom registri zmlúv vedeným Úradom vlády Slovenskej republiky.
6. Zmluvné strany prehlasujú, že si zmluvu prečítali a že tak, ako bola vyhotovená, zodpovedá ich skutočnej vôli, na všetkých jej ustanoveniach sa dohodli vzájomne zrozumiteľne, vážne a slobodne, na dôkaz čoho pripájajú svoje podpisy.
7. Neoddeliteľnou súčasťou tejto zmluvy sú jej prílohy:

Príloha č. 1 – Návrh a cenová ponuka zhotoviteľa,

Príloha č. 2 – Zadanie objednávateľa.

V Bratislave, dňa V ........., dňa

Za Objednávateľa: Za zhotoviteľa:

Mgr. Natália Milanová, ministerka

......................................................... .........................................................

(Meno a priezvisko) (Meno a priezvisko)

(funkcia) (funkcia)

1. 1 Vyhlasovateľ si vyhradzuje právo upraviť zmluvu tak, aby mohla nadobudnúť platnosť a účinnosť v súlade so všeobecne záväznými predpismi. Účastníci berú na vedomie skutočnosť, že vyhlasovateľ ako povinná osoba v zmysle § 2 ods. 2 zákona č. 211/2000 Z.z. o slobodnom prístupe k informáciám podlieha povinnosti zverejňovania faktúr a objednávok a berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony a predložením súťažného návrhu vyjadrujú svoj súhlas so zverejnením svojich identifikačných údajov uvedených na zmluve alebo inom doklade, ktorý sa povinne zverejňuje. [↑](#endnote-ref-1)